So 'n rukkie gelede het ons besoek afgelê by die Internasionale Swem Stadion by "Olympic Park" wat tydens die 2000 Sydney Olimpiese spele die swem items gehuisves het. Dit is nou oop vir die publiek en toegang kos $20 per familie. Sydney het 'n magdom infrastruktuur wat die nalatenskap is van die 2000 Olimpiese Spele. So baie strukture wat gebou is om die bestes van die bestes vir slegs daardie kort tydjie te huisves, en toe is alles binne 'n maand weer verby.
Daar is sulke elektroniese "lockers". Jy gooi geld in, tik 'n geheime kode in, en dan kan jy jou waardevolle goed daarin sit tot die tyd verstryk.